als_Latn dik_Latn sag_Latn
Prishtinë, 8 korrik 2014 – Analisti Shpend Kursani, thotë se Vetëvendosje ka shkelur parimet që ka pasur deri tash. Ai ka vlerësuar se kjo lëvizje, ka ndërruar më shpejt se që duhet qëndrimet e saj.
“VV dhe zoti Kurti i ndërruan shumë shpesh mendimet, është normale me ardhur në këtë pozicion pas 4 vjetëve. Është si me ra prej katit të dhjetë. Këta e treguan se po duan me hyjnë në qeveri gjë të cilën e kanë kundërshtuar vazhdimisht”, ka thënë Kursani në InfoMagazinë të Klankosovës.
Ai ka vlerësuar se në këtë fazë, para konstituimit të Kuvendit, asnjë lider nuk është komod.
“Asnjërin nga liderët nuk e shoh në pozicion të mirë”, është shprehur Kursani.
E Petrit Zogaj, ka thënë se arsyeja se pse lideri i PDK-së Hashim Thaçi, nuk po mund të gjejë partner për koalicion, është se ky i fundit nuk ka investuar sa duhet në këtë çështje, pasi që sipas tij, Thaçi është fokusuar më shumë për t’i fituar zgjedhjet.
“Është z Thaçi që i ka fituar zgjedhjet e jo PDK-ja, dhe nuk ka investuar shumë në krijimin e partneritetit. Krejt angazhimi i tij ka qenë që të jetë partia e parë. Nuk mendoj që ka zëra të shqetësuar në PDK për ti bërë presion Thaçit. Mund ta kritikojnë për faktin që s’po mund të krijojë koalicion”, ka thënë Zogaj.
als_Latn als_Latn als_Latn als_Latn als_Latn als_Latn